open-index/open-wikipedia-markdown huggingface dataset:
Traķi

**Traķi** () ir pilsēta un pašvaldības centrs Lietuvas dienvidos, 28 kilometrus uz dienvidrietumiem no Viļņas. Tūrisma centrs (Traķu pils un Traķu Vēsturiskais Nacionālais parks). Vēsturiski no 1392. līdz 1430. gadam Traķi bijuši Lietuvas dižkunigaitijas faktiskā galvaspilsēta dižkunigaiša Vītauta valdīšanas laikā.

Kaut arī Traķos vairums iedzīvotāju ir lietuvieši (61%), daudz ir arī poļu (21%). Pilsētā saglabājusies unikāla karaīmu kopiena.

## Vēsture

Dižkunigaiša Ģedimina valdīšanas laikā no 1323. gada kā Lietuvas galvaspilsēta tika veidota Viļņa, tomēr viņš mēdza uzturēties savā Traķu pilī, kur tagad 3 kilometrus uz austrumiem no Traķiem atrodas Senie Traķi (*Senieji Trakai*). Pirmo reizi rakstos tie pieminēta 1337. gada hronikā kā Traķu kunigaitijas centrs, kurā no 1341. līdz 1382. gadam valdīja Ģedimina dēls Ķēstutis, bet Viļņas pilī līdz 1345. gadam kopā ar savu māti Jevnu valdīja viņa brālis Jaunutis. Traķos ap 1350. gadu piedzima nākamais Lietuvas valdnieks Vītauts Dižais.

Sakarā ar nepieciešamību pēc stiprākiem nocietinājumiem Ķēstutis 1350.–1377. gadā uzbūvēja jaunu pili zemes šaurumā starp Galves un Lukas ezeriem, bet pēc viena no Vācu ordeņa uzbrukumiem līdz 1377. gadam būvēja arī otru pili uz Galves ezera salas. Salas pils būvi pēc Ķēstuta nāves pabeidza tikai viņa dēls Vītauts, kas no 1392. gada pārsvarā uzturējās Traķos, kas šajā kļuva par Lietuvas faktisko galvaspilsētu.

1409. gadā Traķiem piešķīra pilsētas tiesības un 1413. gadā tā kļuva par Traķu vaivadijas centru. 1413.-1414. gada ziemā Žilbērs de Lanuā rakstīja, ka "Traķos (*Trancquenne*) ir divas pilis, no kurām viena ļoti veca, visa taisīta no koka un pīta žoga, kas apklāts velēnām. Šī vecā pils atrodas kāda ezera vienā krastā, bet ar savu otru pusi tā vēršas klajā laukā. Otra pils atrodas cita ezera vidū, lielgabala šāviena atstatumā no vecās pils. Šī otrā pils ir pilnīgi jauna, taisīta no ķieģeļiem, pēc franču parauga."

Vēlāk Lietuvas politiskais centrs atkal pārvietojās uz Viļņu, bet karalis Kazimirs IV Traķus izmantoja kā savu rezidenci vēl 1477. gadā. Viņa dēls karalis Sigismunds (valdīja 1506-1548) ezerpilī izveidoja savu vasaras rezidenci.

Krievu karaspēks nopostīja abas pilis krievu-poļu karā 1655. gadā un pēc tam tās pakāpeniski pārvērtās drupās. No 1929. līdz 1939. gadam pēc Polijas valdības rīkojuma tās pakļautībā tobrīd esošajā Traķu pilī (Viļņas apgabals starp pasaules kariem bija Polijas sastāvā) notika atjaunošanas darbi, kas tika pārtraukti pēc PSRS okupācijas. Tomēr vēlāk darbi turpinājās un ezerpils galvenā torņa atjaunošana tika pabeigta 1961. gadā, tomēr tad būvdarbus apturēja sakarā ar pārmetumiem par "Lietuvas feodālās pagātnes slavināšanu". Rekonstrukcijas darbus pilnībā pabeidza jau pēc Lietuvas neatkarības atjaunošanas 1990. gadā.

## Attēlu galerija

Attēls:TrakaiBurg2011.ogv|Traķu pils
Attēls:Trakai ballons.jpg|Gaisa baloni virs Traķiem


## Atsauces

## Ārējās saites

*Traķu Vēsturiskais Nacionālais parks ,
Panevēžas apriņķis

**Panevēžas apriņķis** () ir viens no desmit Lietuvas apriņķiem, atrodas valsts ziemeļos. Kopš 2010. gada 1. jūlija, kad tika atceltas apriņķu administrācijas, apriņķiem ir tikai teritoriālas un statistiskas funkcijas. Apriņķis atrodas vēsturiskajā Augštaitijas novadā. Ziemeļos tas robežojas ar Latviju, austrumos un diendaustrumos ar Utenas apriņķi, dienvidos ar Kauņas un Viļņas apriņķiem, bet rietumos ar Šauļu apriņķi.

Apriņķī ietilpst 6 pašvaldības - Biržu rajona, Kupišķu rajona, Panevēžas rajona, Pasvales rajona un Rokišķu rajona pašvaldības, kā arī Panevēžas pašvaldība.

## Pilsētas
Apriņķī ir 11 pilsētas:

## Ārējās saites
Ščekocini

**Ščekocini** () ir pilsēta Polijas dienvidos, Silēzijas vojevodistē uz austrumiem no Miškovas pie Pilicas upes. Koscjuško sacelšanās laikā 1794. gada 6. jūnijā netālu no pilsētas notika Ščekocinu kauja, kurā Krievijas un Prūsijas apvienotais karaspēks sakāva Polijas neatkarības aizstāvjus.
Tošeka

**Tošeka** (, vēsturiski arī **Tosta** () - pilsēta Polijas dienvidos, Silēzijas vojevodistē uz ziemeļrietumiem no Piskovices. No 1303. līdz 1484. gadam pilsēta bija hercogistes centrs. Līdz 1945. gadam - Vācijas teritorijā. Otrā pasaules kara gados šeit bija internēts angļu humorists P. G. Vudhauzs (*P. G. Wodehouse*, 1881 - 1975). Pēc kara pilsētā atradās NKVD cietums. Vācu neirologa un paraolimpisko spēļu pamatlicēja Ludviga Gutmaņa (*Ludwig Guttmann*, 1899 - 1980) dzimtā pilsēta.
Strumeņa

**Strumeņa** () ir pilsēta Polijas dienvidos, Silēzijas vojevodistē uz austrumiem no Jastšembe Zdrojas pie Vislas upes.
Vilamovice

**Vilamovice** (, vilamoviešu:*Wymysoü*) ir pilsēta Polijas dienvidos, Silēzijas vojevodistē uz austrumiem no Čehovices-Dzedzices.

Pilsētā līdz Otrajam pasaules karam bija izplatīta vietējā valoda - vilamoviešu valoda (pašnosaukums - *Wymysiöeryś*), kas pēc pētnieku domām ir centrālvācu dialekta forma ar nīderlandiešu, frīzu, poļu un lejasvācu valodu ietekmi. Pilsētā dzimušais dzejnieks Florians Besiks (*Florian Biesik*, 1849 - 1924/1931), kurš rakstīja vilamoviešu valodā, izveidoja šīs valodas literāro formu. Pēc Otrā pasaules kara komunistiskās varas iestādes aizliedza vilamoviešu valodas lietošanu. Kaut arī 1954. gadā aizliegums tika atcelts, mūsdienās šo valodu prot tikai apmēram 70 cilvēku, vairums no tiem vecāka gadagājuma.

Pilsētā dzimis viens no redzamākajiem baroka laika sārmatiešu dzejniekiem Jans Gaviņskis (*Jan Gawiński*, ap 1622 - ap 1684) un Ļvivas arhibīskaps, Ļvivas Universitātes teoloģijas profesors, rektors un katoļu svētais Juzefs Bilčevskis (*Józef Bilczewski*, 1860 - 1923).
Deniss Halls

**Deniss Viljams Halls** (; dzimis  Ontārio, Kanādā) ir bijušais kanādiešu hokejists, spēlējis kreisās malas uzbrucēja pozīcijā.

14 sezonu laikā Nacionālajā hokeja līgā aizvadījis 959 spēles, kurās guvis 654 punktus (303 vārtus un 351 rezultatīvas piespēles) un nopelnījis 261 soda minūti. Bijis Čikāgas "Blackhawks" un Detroitas "Red Wings" spēlētājs. Spēlējis piecās NHL Visu zvaigžņu spēlēs.

Viņš ir Bobija Halla brālis, kā arī Breta Halla onkulis.
Bobijs Klārks

**Roberts Ērls Klārks**, plašāk zināms kā **Bobijs Klārks** (; dzimis ) ir bijušais Kanādas hokejists, centra uzbrucējs.

15 sezonās NHL aizvadījis 1144 regulārās sezonas spēles, kurās guvis 1210 punktus (358 vārti + 852 piespēles), kā arī nopelnījis 1453 soda minūtes.
*Playoff* izcīņā aizvadījis 136 spēles, kurās guvis 119 punktus (42 + 77) un 152 soda minūtes.

Visas savas karjeras laikā pārstāvējis Filadelfijas "Flyers" klubu. Divreiz palīdzējis Filadelfijas klubam izcīnīt Stenlija kausu un trīsreiz ieguvis Hārta balvu kā līgas vērtīgākais spēlētājs. Piedalījies astoņās NHL visu zvaigžņu spēlēs.

## Ārējās saites
VEF (nozīmju atdalīšana)

**VEF** var būt:
* Valsts elektrotehniskā fabrika
* Rīgas VEF — basketbola klubs
* LSPA/VEF — basketbola klubs
* VEF Radiotehnika RRR
* Jaunā Venecuēlas bolivāra ISO 4217 kods
Gerds Millers

**Gerds Millers** (; dzimis , miris ) bija Rietumvācijas futbolists, viens no visu laiku labākajiem futbola uzbrucējiem pasaulē.

Rietumvācijas izlases sastāvā aizvadījis 62 spēles, kurās guvis 68 vārtus.
Bundeslīgā, pārstāvot Minhenes "Bayern", aizvadījis 427 spēles, kurās guvis 365 vārtus. Eiropas klubu sacensībās 74 spēlēs guvis 66 vārtus. Viņa rekords vienas sezonas laikā visos turnīros ir 67 vārti.

1970. gada Pasaules čempionāta finālturnīra rezultatīvākais spēlētājs (10 vārti). 2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Miris .

## Sasniegumi
***Bayern München***

* Bundeslīga: 1968–69, 1971–72, 1972–73, 1973–74
* DFB Pokal: 1965–66, 1966–67, 1968–69, 1970–71
* Regionalliga Süd: 1964–65
* Eiropas kauss: 1973–74, 1974–75, 1975–76
* Eiropas Kausu ieguvēju kauss: 1966–67
* Starpkontinentālais kauss: 1976

**Rietumvācija**

* FIFA Pasaules kauss: 1974
* Eiropas čempionāts futbolā: 1972

**Individuālie sasniegumi**

* Ballon d'Or: 1970
* Vācijas gada futbolists: 1967, 1969
* Bundeslīgas labākais vārtu guvējs: 1967, 1969, 1970, 1972, 1973, 1974, 1978
* Eiropas Zelta zābaks: 1970, 1972
* FIFA Pasaules kausa labākais vārtu guvējs: 1970
* Eiropas kausa labākais vārtu guvējs: 1973, 1974, 1975, 1977
* FIFA 100

## Atsauces

## Ārējās saites
Millers

**Millers** (,  — 'dzirnavnieks'; sieviešu dzimtē Millere) ir izplatīts ģermāņu cilmes uzvārds. Cilvēki ar šo uzvārdu:

* Aivars Millers — latviešu uzņēmējs un bijušais politiķis;
* Armīns Millers-Štāls (*Armin Mueller-Stahl*; 1930) — vācu aktieris;
* Arturs Millers (*Arthur Miller*; 1915—2005) — ASV dramaturgs;
* Benets Millers (*Bennett Miller*; 1966) — ASV kinorežisors;
* Bode Millers (*Bode Miller*; 1977) — ASV kalnu slēpotājs;
* Džeitī Millers (*J. T. Miller*; 1993) — ASV hokejists;
* Džordžs Millers;
:* Džordžs Millers (*George Miller*; 1945) — austrāliešu režisors;
:* Džordžs Millers (*George Mueller*; 1918—2015) — ASV kosmiskās nozares administrators.
* Fricis Millers (*Fritz Müller*) — vācu regbists, olimpiskās sudraba medaļas ieguvējs;
* Frenks Millers (*Frank Miller*; 1957) — ASV komiksu autors;
* Gerds Millers (*Gerd Müller*; 1945) — Vācijas futbolists;
* Glenns Millers (*Glenn Miller*; 1904—1944) — ASV mūziķis;
* Hanss Millers (*Hans Müller*; 1896—1971) — Austrijas šahists;
* Heinrihs Millers (*Heinrich Müller*; 1900—1945) — gestapo priekšnieks;
* Henrijs Millers (*Henry Miller*; 1891—1980) — ASV rakstnieks;
* Jergs Millers (*Jörg Müller*; 1969) — Vācijas autosportists;
* Jevgeņijs Millers (*Евгений Миллер*; 1867—1938) — Krievijas armijas ģenerālis;
* Jonass Millers (*Jonas Müller*, 1995) — Vācijas hokejists;
* Kamillo Millers (*Camillo Müller*; 1870—1901) — austriešu paukotājs;
* Kārlis Millers (1844—1911), latviešu skolotājs;
* Kolins Millers (*Colin Miller*; 1992) — Kanādas hokejists;
* Maiks Millers (*Mike Miller*; 1980) — ASV basketbolists;
* Makss Millers (*Max Müller*; 1823—1900) — vācu-angļu filologs, indologs un viens no salīdzinošās reliģijas pētniecības pamatlicējiem;
* Mirko Millers (*Mirco Müller*; 1995) — Šveices hokejists;
* Morics Millers (*Moritz Müller*; 1986) — Vācijas hokejists;
* Patriks Millers (*Patrick Müller*, 1976) — Šveices futbolists;
* Raiens Millers (*Ryan Miller*; 1980) — ASV hokejists;
* Redžijs Millers (*Reggie Miller*; 1965) — ASV basketbolists;
* Tālis Millers (1929—2022) — latviešu ķīmiķis;
* Tomass Millers (*Thomas Müller*; 1989) — Vācijas futbolists;
* Visvaris Millers (1927—1992) — latviešu jurists un pasniedzējs;
* Žanis Millers (1880—?) — latviešu revolucionārs, padomju valsts darbinieks.

## Skatīt arī
* Millars
* Mellers
* *[[Müller]]*
Müller

***Müller*** var būt:
* Millers/Millere — vācu cilmes uzvārds;
* *[[Müller (uzņēmums)|Müller]]* — daudzvalstu piena produktu ražotājs;
* *[[Müller (krāteris)|Müller]]* — Mēness krāteris.
Radiostacijas Latvijā

Šajā rakstā ir apkopota informācija par **radiostacijām Latvijā**.

## Radiostacijas Rīgā
Radiostacijas, kas raida Rīgā.

### Vēsture
*Latvijas radiofons* sāka raidīt 1925. gada 1. novembrī Rīgā. Radiouztvērēju īpašniekiem bija jāmaksā ikgadējs nodoklis, kas bija paredzēts radiofona uzturēšanai. Pēc Otrā pasaules kara Rīgā parādījās gan radiotraucētāji, gan daži citi padomju valsts kontrolēti radiokanāli. 1991. gada septembrī Uģis Polis, Jānis Krauklis un Aldis Kušķis uzrakstīja Sakaru ministrijai lūgumu atļaut dibināt jaunu radiostaciju. Ministrija to atbalstīja, izsniedzot licenci ar pirmo kārtas numuru. 1992. gadā aprīlī tika izveidota radiostacija ar nosaukumu *[[Radiodejas]]*, kura raidīja ultraīsviļņu (68,93 UĪV I) diapazonā, jo raidīšana UĪV II (FM) diapazonā tolaik vēl nebija oficiāli atļauta. *[[Radio SWH]]* tika izveidota 1993. gadā, kļūstot par pirmo komerciālo radiostaciju Latvijā kura raidīja UĪV II (FM) diapazonā.

2015. gada 2. februārī savu darbu FM diapazonā pārtrauca radiostacija Rīga Radio, kura raidīja 94,5 MHz un pārgāja raidīšanai tikai internetā. Uz šo frekvenci pārgāja *[[Retro FM]]*, kas daļēji raida krievu valodā. *[[Retro FM]]* (94,5 MHz) jau skanēja no 29. janvāra. Savukārt bijušajā *[[Retro FM]]* frekvencē 97,3 MHz darbību uzsāka jauna radiostacija *[[Energy Radio]]*.

### Vidējo viļņu diapazonā (AM)

### Ultraīsviļņu II diapazonā (FM)
Šajā sarakstā ir uzskaitītas tās radiostacijas, kas raida Rīgā un tās apkārtnē.

## Reģionālās radiostacijas

### Vēsture
2013. gada 1. septembrī radiostacija Radio Valmiera tika pārdēvēta par Radio TEV, kas no mazas, vietēja mēroga radiostacijas pārtapa par gandrīz visu Latviju aptverošu radio.

### Reģionālo radiostaciju uzskaitījums
* Kurzemes Radio
*Latviešu Hiti
* Radio TEV
* Divu Krastu Radio
* Radio 1
* Latgales Radio (Latgolys radeja) 
* Radio 7 (tikai internetā)

## Radiostacijas Kurzemē

### Liepāja

### Ventspils

### Kuldīga

## Radiostacijas Vidzemē

### Valmiera

### Valka/Valga

## Radiostacijas Latgalē

### Daugavpils

## Atsauces

## Ārējās saites
* Komerciālie radio | Arhivēts reģistrs, neplpadome.lv
* Pakalpojumi | TV Radio apraide un datu pārraide | Radio, arhivēts, lvrtc.lv
* Daļa Latvijas radiostaciju tiešraidē
Kosinuss

Par leņķa **kosinusu** sauc uz tā balstīta taisnleņķa trijstūra piekatetes un hipotenūzas garumu attiecību. To var simboliski pierakstīt šādi:
: \cos \alpha = \frac{piekatete}{hipoten\bar{u}za}, \,
kur \cos \alpha\, apzīmē kosinusu no leņķa \alpha\, un "*piekatete*" un "*hipotenūza*" apzīmē attiecīgi piekatetes (pie leņķa esošās katetes) un hipotenūzas garumus.

Šādā veidā kosinusu var definēt šauriem leņķiem. Savukārt, izmantojot trigonometrisko riņķi, kosinusu var definēt jebkuram leņķim.

Kosinusa funkcija ir periodiska funkcija ar periodu 2π.

## Kosinusa vērtības

## Skatīt arī

* Trigonometriska funkcija          
* Sinuss
* Tangenss
COS

**COS** var nozīmēt:
;cos
* Kosinuss
* Korsikāņu valodas ISO 639-2 un ISO 639-3 kods

;COS
* Karbonilsulfīds
Šauļu apriņķis

**Šauļu apriņķis** () ir viens no desmit Lietuvas apriņķiem, atrodas valsts ziemeļos. Kopš 2010. gada 1. jūlija, kad tika atceltas apriņķu administrācijas, apriņķiem ir tikai teritoriālas un statistiskas funkcijas. Apriņķa ziemeļu un rietumu daļa atrodas vēsturiskajā Kursas (Ceklis) un Zemgales (Rakte un Silene), pārējā daļa Žemaitijas (Saules zeme) un Augštaitijas (Upīte) novadā. Tas ziemeļos robežojas ar Latviju, austrumos ar Panevēžas apriņķi, dienvidos ar Kauņas apriņķi, dienvidrietumos ar Tauraģes apriņķi, bet rietumos ar Telšu apriņķi.

Apriņķī ietilpst 7 pašvaldības — Akmenes rajona, Jonišķu rajona, Ķelmes rajona, Pakrojas rajona, Radvilišķu rajona un Šauļu rajona pašvaldības, kā arī Šauļu pašvaldība.

## Pilsētas

Apriņķī ir 14 pilsētas:

## Ārējās saites
Viļņas apriņķis

**Viļņas apriņķis** () ir viens no desmit Lietuvas apriņķiem, atrodas valsts dienvidaustrumos. Kopš 2010. gada 1. jūlija, kad tika atceltas apriņķu administrācijas, apriņķiem ir tikai teritoriālas un statistiskas funkcijas. Apriņķis atrodas vēsturiskajos Dzūkijas un Augštaitijas novados. Kauņas apriņķis robežojas ar Alītas, Kauņas, Panevēžas un Utenas apriņķiem, kā arī Baltkrieviju.

Apriņķī ietilpst 8 pašvaldības — Elektrēnu, Šaļčininku rajona, Širvintu rajona, Švenčoņu rajona, Traķu rajona, Ukmerģes rajona, Viļņas pilsētas un Viļņas rajona pašvaldība.

## Pilsētas
Apriņķī ir 16 pilsētas:

## Ārējās saites
F1 komandu rekordu saraksts

Šis ir **F1 komandu rekordu saraksts**. Tas ir precīzs pēc  (2009. gada ).

## Sacīkšu piedalīšanās un starti
### Kopējās sacīkstes, kurās ir startēts

## Uzvaras
### Uzvaru kopskaits

### Visvairāk uzvaru sezonā

#### Lielākais uzvaru procents sezonā

#### Visvairāk uzvaru pēc kārtas

## Pjedestāli
### Pjedestālu kopskaits

Reizes, kad kāds no pilotiem kāpa uz pjedestāla (ja kāpa vairāki piloti, tiek ieskaitītas visas reizes).
Sacīkstes, kurās komanda izcīnīja vienu vai vairāk pjedestālus.

### Pjedestāli pēc kārtas

## Pole Position
### Pole Position kopskaits

### Visvairāk Pole Position sezonā

### Ātrākie apļi
#### Ātrāko apļu kopskaits

## Punkti
Pasaules čempionāta vēsturē ir mainījušās gan pozīcijas, par kurām piešķir punktus, gan arī piešķiramo punktu skaits - skatīt punktu skaitīšanas sistēmu sarakstu, lai uzzinātu vairāk.

### Punktu kopskaits

### Visvairāk punktu sezonā

## Konstruktoru kauss
### Kopējie tituli

## Piezīmes
Klaipēdas apriņķis

**Klaipēdas apriņķis** () ir viens no Lietuvas apriņķiem, atrodas valsts rietumos pie Baltijas jūras. Kopš 2010. gada 1. jūlija, kad tika atceltas apriņķu administrācijas, apriņķiem ir tikai teritoriālas un statistiskas funkcijas. Apriņķis atrodas vēsturiskajos Kursas, vēlāk Žemaitijas un Mazās Lietuvas novados. Kauņas apriņķis robežojas ar Telšu un Tauraģes apriņķiem, kā arī ar Latviju un Krieviju.

## Pašvaldības
Apriņķī ietilpst 7 pašvaldības.

## Pilsētas
Apriņķī ir 9 pilsētas:

## Ārējās saites
Šaļčininki

**Šaļčininki** () ir pilsēta un pašvaldības centrs Lietuvā, uz dienvidiem no Viļņas, netālu no Baltkrievijas robežas. Šaļčininku pilsēta ir Lietuvas poļu kultūras centrs, jo apmēram 70% no pilsētas iedzīvotājiem ir poļi. Pilsētā atrodas Ukrainas goda konsulāts.

Pilsēta ir poļu kārtslēcēja Vladislava Kozakeviča (*Władysław Kozakiewicz*, 1953) dzimtā pilsēta.

## Vēsture
Pilsēta pirmo reizi minēta 1311. gadā Pētera no Duisburgas hronikā. Prūsijas hronikās tas minēts kā *Salecniken* vai *Saletzniken*. Pirmā baznīca uzcelta 1410. gadā. 

1929. gadā pilsētā dzīvoja 587 iedzīvotāji. Līdz 1939. gadam tā bija Polijas sastāvā. 1940. gadā to atdeva Lietuvas PSR. Pilsētas statusu ieguva 1956. gadā, kopš 1972. gada ir rajona centrs.

## Atsauces

## Ārējās saites
Griģišķes

**Griģišķes** () ir Viļņas pašvaldībā ietilpstoša pilsēta Lietuvā uz rietumiem no Viļņas. Pilsēta veidojusies ap 1823. gadā dibināto papīrfabriku.

## Atsauces

## Ārējās saites

* AB Grigiškės papīrfabrika
Kaišadore

**Kaišadore** (), agrāk **Košedari**, ir pilsēta un pašvaldības centrs Lietuvas vidienē uz austrumiem no Kauņas. Pilsētai ir seņūnijas statuss, kā arī tā ir Kaišadores apkārtnes seņūnijas centrs. To šķērso Viļņas-Kauņas dzelzceļš. Šeit atrodas Lietuvas Veterinārais institūts. Dzelzceļa mezgls.

Pilsētas centrā atrodas Kristus Apskaidrošanās katedrāle (uzcelta 1932. gadā) — bīskapijas centrs, pasta nodaļa (LT-56001), muzejs (dibināts 1998. gadā), kultūras centrs, mākslas galerija, agronoma V. Roķa memoriālā māja, pilsētas rietumu daļā — rajona centrālā slimnīca, poliklīnika.

Pilsētas nosaukumam ir aziātiska izcelsme — tā veidojusies no tatāru augstmaņa Haišadara vārda, kuram piederēja apkārtne 16. gadsimtā. Apdzīvota vieta pirmoreiz minēta 1590. gadā. Straujāk sākusi attīstīties pēc dzelzceļa līnijas Liepāja—Romni izbūves.

Kaišadorē bērnību pavadīja Lietuvas prezidents Aļģirds Brazausks. Tā ir basketbolista Ramūna Šiškauska (*Ramūnas Šiškauskas*, 1978) dzimtā pilsēta.

## Sadraudzības partneri

*  Tvistringene (Vācija)

## Atsauces

## Ārējās saites

* Kaišadores muzejs
* Kaišadores putnu fabrika
Kaskadieris

thumb|Kaskadieris uz mašīnas.
**Kaskadieris** (no ) ir kino profesija; sarežģītu un bīstamu triku izpildītājs.

Kaskadieri aizvieto aktierus triku izpildīšanas brīdī, bet ir arī aktieri, kuri paši izpilda kaskadieru trikus.
Ja jāaizvieto aktieris, filmēšanai tiek atrasts kaskadieris, kurš ir līdzīgas miesas uzbūves; pēc tam kaskadieri grimē līdzīgi aktierim un trika izpildes laikā nefilmē tuvplānā — lai skatītājam kaskadiera un aktiera maiņa paliktu nemanīta.

## Pazīstami kaskadieri
* Džekijs Čans
* Žans Marē
* Sirils Rafaeli
* Deivids Bels
* Ivars Beitāns
* Renārs Latkovskis

## Filmas par kaskadieriem
* "Kaskadieris"
* "Kaskadieri"
* "Nāves pierādījums"

## Nominācijas
* Ekrāna aktieru ģildes balva nominācijā "Labākais kaskadieru ansamblis filmās un televīzijas seriālos".

## Atsauces

## Ārējās saites
* Latviešu kaskadieris Renārs uz lielajiem ekrāniem visā pasaulē
F1 riepu un sacīkšu rekordu saraksts

Šis ir **F1 riepu un sacīkšu rekordu saraksts**. Tas ir precīzs pēc  (2012. gada ).

## Riepu rekordi
Sakārtots pēc uzvarēto sacīkšu skaita.

## Riepu veidi

## Sacīkšu rekordi

## Piezīmes
Kšanovice

**Kšanovice** (, vēsturiski arī **Krānovica** ()) ir pilsēta Polijas dienvidos, Silēzijas vojevodistē uz dienvidrietumiem no Racibožas, pāris kilometru no Čehijas robežas. Līdz 1945. gadam atradās Vācijas teritorijā, bet pēc Otrā pasaules kara, pamatojoties uz Potsdamas konferences lēmumiem, tā tika piešķirta Polijai.
Pilica (pilsēta)

**Pilica** () ir pilsēta Polijas dienvidos, Silēzijas vojevodistē uz austrumiem no Ogrodzenecas pie Pilicas upes.
Sosņicovice

**Sosņicovice** () ir pilsēta Polijas dienvidos, Silēzijas vojevodistē uz rietumiem no Glivices. Pēc iedzīvotāju skaita mazākā pilsēta Silēzijas vojevodistē.

## Atsauces

## Ārējās saites
Masimiljāno Papiss

**Masimiljāno "Makss" Papiss** (; dzimis  Komo, Itālijā) ir bijušais Formula 1 un IRL pilots. Papiss ir precējies ar Emersona Fitipaldi meitu Tatjanu.

Papiss aizvietoja Džanni Morbidelli *[[Footwork Arrows|Footwork]]* komandā uz septiņām sacīkstēm 1995. gada F1 sezonas vidū. Viņu bieži izkonkurēja komandas biedrs Taki Inoue un pati formula nebija no tām uzticamākajām. Kad Morbidelli atgriezās, Papiss zaudēja vietu un pēc gada devās uz IRL sacīkstēm, kur viņš aizvietoja bojā gājušo Džefu Krosnofu. Pateicoties braukšanas stilam 1996. gada Deitonas 24 stundu sacīkstēs, Papiss ir iesaukts par "trako Maksu".
Klārks

**Klārks** (, no  vai  — 'garīdznieks'; sieviešu dzimtā Klārka) ir angļu un īru cilmes uzvārds. Cilvēki ar šo uzvārdu:

* Arturs Klārks (*Arthur Clarke*) — angļu zinātniskās fantastikas rakstnieks;
* Bleiks Klārks (*Blake Clark*) — amerikāņu *stand-up* komiķis, aktieris;
* Bobijs Klārks (*Bobby Clarke*) — kanādiešu hokejists;
* Džims Klārks (*Jim Clarke*) — Formula 1 pilots;
* Ellerijs Klārks (*Ellery Clark*; 1874—1949) — amerikāņu vieglatlēts, pirmais olimpiskais čempions augstlēkšanā un tāllēkšanā;
* Kevins Klārks (*Kevin Clark*; 1987) — Kanādas hokejists,
* Kīrens Klārks (*Ciaran Clark*) — īru futbolists;
* Pīters Klārks (*Peter Hugh Clarke*; 1933—2014) — Lielbritānijas šaha meistars;
* Stīvs Klārks (*Steve Clarke*; 1963) — skotu futbolists un treneris;
* Vendels Klārks (*Wendel Clark*) — kanādiešu hokejists;
* Veslijs Klārks (*Wesley Clark*) — ASV ģenerālis;
* Vinss Klārks (*Vince Clarke*) — angļu popmūziķis.

## Skatīt arī
* Klarks — uzvārds
* Klarks — ķīmisko elementu vidējais saturs Zemes garozā vai citā ģeoķīmiskā sistēmā.
Klarks

**Klarks** var būt:

* Čārlzs Klarks (*Charles Clark*; 1867—1942) — vācbaltiešu kuģu būves inženieris;
* Tomass Klarks (*Tomás Cléirigh*; 1857—1916) — īru revolucionārs.

## Skatīt arī
* Klārks
Accenture

***Accenture*** ir globāla konsultāciju, tehnoloģiju servisu un ārpakalpojumu kompānija. Kopš 2009. gada kompānijas galvenā mītnes vieta atrodas Īrijas galvaspilsētā Dublinā. Dibināta 1989. gadā. Kompānijā strādā vairāk nekā 373 000 darbinieki un apkalpojot klientus vairāk kā 200 pilsētās un 56 valstīs. *Accenture* klientu vidū atrodas 91 no 100 *Fortune Global 100* sarakstā iekļautajiem uzņēmumiem.

2013. gadā kompānijas apgrozījums bija vairāk kā 28,6 miljardi ASV dolāru. Accenture ir lielākā konsultāciju kompānija pasaulē pēc apgrozījuma un ir viena no lielākajām datorpakalpojumu un programmatūras izstrādes kompānijām *Fortune Global 500* sarakstā.

*Accenture* ir struktūrvienība (t.s. *piegādes centrs*) Latvijā ar vairākiem birojiem Rīgā un biroju Ventspilī.

## LU fonda mecenāts
"Accenture" ir Latvijas Universitātes fonda zelta mecenāts. "Accenture" Latvijas filiāle atbalsta LU kopš 2008. gada, ziedojot Datorikas fakultātei un informācijas tehnoloģijas jomas attīstībai. Atbalsta virziens ir pētniecības un mācību vides attīstība, kā arī stipendijas.

## Atsauces
Vanguard projekts

thumb|''Vanguard'' nesējraķete
**''Vanguard'' projekts** (no  — 'avangards') bija ASV kosmiskā programma, sākotnēji paredzēta pirmā Zemes mākslīgā pavadoņa (ZMP) ievadīšanai Zemes orbītā ar ''Vanguard'' raķeti. No 13 orbitāliem startiem tikai trīs bija veiksmīgi. *[[Vanguard 1]]*, kas tika palaists , pašlaik ir senākais mākslīgais objekts kosmosā.

Projektu vadīja ASV Jūras kara flotes pētniecības laboratorija (*Naval Research Laboratory — NRL*). Bija paredzēts Starptautiskā ģeofiziskā gada laikā (1957—1958) palaist mazu ZMP (masa 1,4 kg, diametrs 152 mm).
Nesējraķetes izstrādes aizkavēšanās dēļ *Vanguard* pavadoni nepaspēja palaist pirms PSRS pirmā ZMP *[[Sputņik-1|Sputņik]]* starta . Tūlīt pēc tam ASV pirmā ZMP izgatavošanu un palaišanu uzticēja Vernera fon Brauna komandai, kurai jau bija lidot spējīga raķete.

Neskatoties uz Explorer projekta veiksmīgu izpildi, darbs turpinājās arī pie *Vanguard* projekta.
 veiksmīgi tika veikts *Vanguard* raķetes suborbitāls izmēģinājuma lidojums. Nākamajam vajadzēja būt orbitālam lidojumam, diemžēl  un  raķete avarēja. Tikai  izdevās palaist pavadoni *[[Vanguard 1]]*. Pēc tam vēl sekoja astoņi starti, no kuriem tikai divos gadījumos izdevās ievadīt orbītā pavadoni.

## Lidojumu hronoloģija

## Skatīt arī
* *[[Vanguard TV3]]*
Vanguard

**Vanguard** (no  "avangards") var būt:
* Vanguard projekts — ASV Zemes mākslīgā pavadoņa (ZMP) palaišanas programma;
** Vanguard 1 — otrais ASV ZPM, pašlaik senākais mākslīgais objekts kosmosā;
** Vanguard raķete — ASV nesējraķete.

## Skatīt arī
Avangards
Olivjē Grujārs

**Olivjē Grujārs** (; dzimis , Fenujē, Francijā) ir sacīkšu braucējs, zināms kā Formula 1 pilots.

Grujārs 1984. gadā kļuva par Francijas Formula 3 čempionu un nākamos četrus gadus piedalījās Formula 3000 sacensībās. Pirmajās sezonās viņš bija nekonkurētspējīgs, tomēr 1988. gadā kļuva par nopietnu konkurentu ātrākajiem pilotiem. . gadā Grujārs debitēja Formula 1 sacensībās Ligier komandas sastāvā. Šajā gadā Grujārs izcīnīja vienīgo punktu savā F1 karjerā. Nākamajā sezonā Grujārs pārstāvēja Osella komandu, bet . gadā tās pēcteci Fondmetal. Viņš aizvadīja arī vienu sacīksti AGS sastāvā. Pēc neveiksmīgas . gada sezonas pārstāvot Tyrrell Grujārs pameta F1.

Karjeras laikā francūzi kritizēja par vairākiem incidentiem, kas esot radušies viņa vainas dēļ. . gada  kvalifikācijā Grujārs nepalaida Nelsonu Pikē, kurš mēģinot apdzīt Grujāru, izslīdēja un nekvalificējās sacīkstei. . gadā viņš divreiz traucēja Naidželam Menselam veikt lidojošo apli, bet . gadā pēc dzinēja defekta viņš nolēma nevis nobraukt malā, bet turpināt braukt, visur izšļakstot eļļu.

Pēc Formula 1 karjeras beigām pilots mēģināja piedalījās CART, BPR Global GT Series, FIA GT un American Le Mans Series.
Fudži trase

**Fudži trase** () ir Formula 1 sacīkšu trase, kura atrodas Ojamā, Japānā. Tajā slavenās sacīkstes atgriezās 2007. gadā, peč 30 gadu prombūtnes. Pašlaik šī trase pieder Toyota komandai un ir tās testu trase. 2007. gada Japānas GP skatītājiem bija aizliegts ierasties ar jebkādiem karogiem un izkārtnēm, izņemot tādas, kuras atbalsta Toyota komandu. Šī iemesla dēļ to bija salīdzinoši maz.

20. gadsimtā oficiālas Formula 1 sacīkstes šeit notika tikai 1976. un 1977. gadā. Pirmajā reizē lija stiprs lietus un tā bija izšķirošā sezonas sacīkste. Nikijs Lauda, kurš sezonas vidū piedzīvoja avāriju, kurā gandrīz gāja bojā, pēc dažiem apļiem iebrauca boksos un paziņoja par izstāšanos. Viņš nevēlējās riskēt ar savu dzīvību vēlreiz, kā vēlāk pats atzina. Džeimss Hants tādējādi izcīnīja titulu. Pēc gada Žils Vilnēvs bija iesaistīts avārijā, kurā gāja bojā divi skatītāji un tas bija iemesls, kādēļ turpmāk sacīkstes Japānā nenotika. Desmit gadus vēlāk japāņu F1 fani atkal varēja priecāties, jo atgriezās Japānas GP. Tomēr nu jau piloti brauca Suzukā. 2007. gada septembrī tika paziņots, ka Suzuka atgriezīsies F1 kalendārā 2009. gadā un no tā gada Fudži un Suzukā sacīkstes notiks katru otro gadu.

Pirmās sacensības renovētajā Fudži uzvarēja brits Luiss Hamiltons.

## Ārējās saites
* Oficiālā mājaslapa 

## Skatīt arī
* F1 trašu saraksts
Šanhajas trase

**Šanhajas trase** () ir Formula 1 sacīkšu trase, kura atrodas Šanhajā, Ķīnā. Tās būvniecība sākās 2003. gada sākumā un noslēdzās pēc 18 mēnešiem. 2004. gada beigās tur jau notika Formula 1 sacīkstes un pirmais Ķīnas GP. Starptautiskā Automobiļu Federācija ir apstiprinājusi to, ka Šanhajas trasē Formula 1 sacīkstes notiks arī 2008. gadā.

Trases būvniecība izmaksāja apmēram 450 miljonus ASV dolāru. Tāpat kā citas jaunās paaudzes Formula 1 trases, to dizainēja vācu arhitekts Hermans Tilke. Tāpat kā citās viņa projektētās trasēs, starta-finiša taisne ir gara un tai seko lēns, 180 grādu līkums. Pašreizējie Formula 1 spēkrati bez īpašām grūtībām spēj pārsniegt 300 km/h ātrumu taisnē starp 13. un 14. līkumu. Trases izskats atgādina ķīniešu simbolu "šang", kas nozīmē virs kaut kā vai pacelties. Tas arī ir Šanhajas pilsētas pirmais burts. Trase kopā ar tribīnēm un visu pārējo aizņem 5,3 kvadrātkilometrus.

## Skatīt arī
* F1 trašu saraksts

## Ārējās saites
* Oficiālā mājaslapa
Albertparks

**Albertparks** () ir Formula 1 sacīkšu trase, kura atrodas Melburnā, Austrālijā. Tā daļēji atrodas uz ielām. Tāpat kā Monreālā, arī Albertparkā trase atrodas blakus ezeram.

Piloti uzskata, ka trase ir ātra un viegli apgūstama. Tomēr pacēlumu un kritumu trūkums, kā arī trases dizains traucē skatītājiem vērot sacīkstes (izņemot galveno tribīni) un pilotiem apdzīt. Pirmā sacīkste šajā trasē notika 1996. gadā. Kopš tā laika vienīgi 2006. gada sezonā sezona pirmā sacīkste nenotika Melburnā. Toreiz sacīksti bija jāpārceļ uz vēlāku laiku sakarā ar Sadraudzības spēlēm, kuras tobrīd risinājās Melburnas pilsētā. Sacīkstes ir pazīstamas arī ar to, ka Eiropas faniem ir agri jāceļas, lai varētu noskatīties sacensības. 2007. gadā Austrālijas GP sākās pulksten piecos no rīta pēc Latvijas laika. Šī problēma sākot ar 2008. gadu ir daļēji atrisināta, jo sacīkstes notiks pulksten 17:00 pēc Austrālijas laika, kas ir septiņos no rīta pēc Latvijas laika.

## Skatīt arī
* F1 trašu saraksts

## Ārējās saites
* Oficiālā mājaslapa
Burzum

**Burzum** ir 1991. gadā Varga (Kristiana) Vikernesa izveidota Norvēģijas melnā metāla mūzikas grupa.

## Vēsture
1987. gadā Kristiāns Vikerness izveido grupu *Kalashnikov* (nosaukums aizgūts no tāda paša nosaukuma automāta modeļa), kas vēlāk maina nosaukumu uz *Uruk-Hai* (urukhaji ir Sarumanam pakļāvīgu orku paveids Dž.R.R.Tolkīna *[[Gredzenu pavēlnieks|Gredzenu pavēlniekā]]*), bet pēc kāda laika beidz pastāvēt. No 1988. līdz 1991. gadam viņš spēlē ģitāru grupā Old Funeral (kuras dalībnieki bija arī vēlākie Immortal izveidotāji), bet pēc aiziešanas no tās nolemj atjaunot iepriekšējo projektu, šoreiz gan viena cilvēka sastāvā un ar jaunu nosaukumu *Burzum*, kas tulkojumā no Tolkīna Viduszemes Mordoras valodas nozīmē "tumsa". Vikerness arī pieņem sev no *Gredzenu pavēlnieka* aizgūtu pseidonīmu "grāfs Grišnaks" (*Count Grishnack*).

Drīz vien tiek ierakstītas divas demo kasetes, kas piesaista Mayhem ģitārista Eironimusa, kurš izveidojis pagrīdes mūzikas izdevniecību Deathlike Silence Productions, uzmanību un piekrīt izdot Burzum debijas albumu. Tas tiek izdots 1992. gadā un kļūst arī par vienu no pirmajiem izdevniecības izdotajiem albumiem. Eironimuss albuma ierakstā piedalās kā viesmākslinieks, ierakstot ģitāras solo dziesmai "War".

Lai gan Burzum nekad nav uzstājies koncertos, uz īsu brīdi tiek apsvērta iespēja padarīt Burzum par "dzīvo grupu" un tajā iesaistās basģitārists Samoth no Emperor, kurš piedalās minialbuma *[[Aske]]* ierakstā. Pēc tā gan viņš grupu atstāj un tā atkal pārtop par viena cilvēka projektu. 1993. gadā Vikerness tiek notiesāts par Eironimusa slepkavību, līdz tam paspējot ierakstīt materiālu vēl trijiem pilna garuma albumiem, kas tiek izdoti laika posmā no 1993. līdz 1996. gadam.

Jau cietumā esot Vikerness ieraksta vēl divus albumus, šoreiz gan dark ambient stilā, jo viņam nav atļauts spēlēt cietus instrumentus izņemot sintezatoru. 2000. gadā viņš paziņo par projekta izbeigšanu.

2009. gadā tika paziņots, ka Vikerness, pēc 16 gadu soda izciešanas, tiks priekšlaicīgi atbrīvots. Jau iepriekš intervijās viņš bija paziņojis, ka pēc iznākšanas brīvībā plāno izdot vēl mūziku black metal stilā. 

## Diskogrāfija

### Pilna garuma studijas albumi
* Burzum (1992)
* Det som engang var (1993)
* Hvis lyset tar oss (1994)
* Filosofem (1996)
* Dauði Baldrs (1997)
* Hliðskjálf (1999)
* Belus (2010)
* Fallen (2011)
* From the Depths of Darkness (2011)
* Umskiptar (2012).
* Sôl austan, Mâni vestan (2013)
* The Ways of Yore (2014)
* Thulêan Mysteries (2020)

### Minialbumi
* Aske (1993)

### Demo
* Demo I (1991)
* Demo II (1991)
* Burzum (1992)

### Izlases
* Burzum / Aske (1995)
* Anthology (2002)

## Atsauces

## Ārējās saites
* Varga Vikernesa un Burzum oficiālā mājaslapa
* Encyclopaedia Metallum ieraksts
* Last.fm profils
Grand Slam (teniss)

Četri ***Grand Slam*** tenisa turnīri ir ATP (vīriešiem) un WTA (sievietēm) sezonas prestižākās sacensības, ņemot vērā pasaules ranga punktus, tradīcijas, naudas balvu fondu un sabiedrības uzmanību. Tie ir:

* Austrālijas atklātais čempionāts
* Francijas atklātais čempionāts
* Vimbldonas čempionāts
* ASV atklātais čempionāts tenisā

Tenisā vienspēļu spēlētājs vai dubultspēļu komanda, kas uzvar visos četros *Grand Slam* turnīros vienā gadā, tiek dēvēta par ***Grand Slam*** jeb **kalendārā gada ''Grand Slam*** ieguvēju, ja tajā pašā gadā papildus sasniegtajam *Grand Slam* izdodas arī uzvarēt olimpiskajās spēlēs, tad šādu panākumu sauc par *'zelta *Grand Slam***. Ja spēlētājs vai komanda uzvar visos četros turnīros pēc kārtas, bet ne viena kalendārā gada laikā, to sauc par **nekalendārā gada *Grand Slam***. Savukārt, ja savas karjeras laikā spēlētājs vai komanda uzvar visos četros turnīros, to sauc par **karjeras *Grand Slam*'''.

## Ārējās saites
Inovroclavas apriņķis

**Inovroclavas apriņķis** () ir apriņķis Polijā, Kujāvijas-Pomožes vojevodistes dienviddaļā. Robežojas ar Kujāvijas-Pomožes vojevodistes Bidgoščas, Toruņas, Aleksandrovas, Radzejovas, Mogilno un Žņinas apriņķiem, kā arī Lielpolijas vojevodistes Koņinas apriņķi.
Brodņica

**Brodņica** (), agrāk **Štrasburga** (), ir pilsēta Polijā, Kujāvijas-Pomožes vojevodistes ziemeļaustrumos pie Drvencas upes.

Apmetne sāka veidoties 1262. gadā, bet 1298. gadā tā ieguva pilsētas tiesības. No 1772. gada, pamatojoties uz Polijas Pirmo dalīšanu, iekļāvās Prūsijā. Napoleona karu laikā (1807 - 1815) - Varšavas hercogistē, vēlāk līdz pat 1920. gadam, kad Brodņica kļuva par poļu pilsētu, - Prūsijā, vēlāk Vācijā. Pēc Novembra sacelšanās sakāves 1831. gada 5. oktobrī poļu armijas atliekas 20 000 vīru sastāvā, izvairīdamies no Krievijas gūsta, pie Brodņicas padevās Prūsijas varas iestādēm.

## Attēlu galerija

File:Brodnica, Pałac Anny Wazówny.JPG|Annas Vāsas pils
File:Brodnica, Brama Chełmińska.jpg|Helmno vārti
File:Brodnica, Poland - panoramio (4).jpg|Brodņicas pilsdrupas
File:Brodnica, Wieża Mazurska.JPG|Mazūrijas tornis
File:Brodnica, Duży Rynek (cropped).JPG|Brodņicas vecpilsēta
File:Brodnica. ... Duży Rynek z widokiem w kierunku ratusza - panoramio.jpg|Brodņicas vecpilsēta
File:Kościół Niepokalanego Poczęcia Najświętszej Maryi Panny w Brodnicy.jpg|Klosteris
File:Galeria Brodnica.JPG|
File:Brodnica kościół pw św Katarzyny.jpg|Gotiskā baznīca
File:Dworzec w Brodnicy 1.JPG|Brodņicas dzelzceļa stacija


## Ārējās saites

* Visit Brodnica
Brodņicas apriņķis

**Brodņicas apriņķis** () ir apriņķis Polijā, Kujāvijas-Pomožes vojevodistes ziemeļaustrumos. Robežojas ar Kujāvijas-Pomožes vojevodistes Ripinas, Golubas-Dobžiņas, Vombžezno un Grudzjondzas apriņķiem, Varmijas-Mazūrijas vojevodistes Nove Mjasto un Dzjaldovo apriņķiem, kā arī Mazovijas vojevodistes Žurominas apriņķi.
Svece (pilsēta)

**Svece** () ir pilsēta Polijā, Kujāvijas-Pomožes vojevodistē uz rietumiem no Grudzjondzas pie Vislas upes. 1245. gadā pie Sveces Austrumpomerānijas kņazs Svantopolks II, koalīcijā ar prūšiem, piedzīvoja sakāvi cīņā pret Vācu ordeni. Viduslaikos neatkarīgas kņazistes centrs.

Pie pilsētas atrodas liela papīrfabrika.

## Atsauces

## Ārējās saites
Silverstonas trase

**Silverstonas trase** () ir Formula 1 sacīkšu trase, kura atrodas Silverstonā, Apvienotajā Karalistē.  tajā notika pirmā F1 pasaules čempionāta oficiālā sacīkste. Trase ir nemainīga kopš 2000. gada, kad Luffield tika pārveidots par vienu līkumu. Trase kļuva garāka par apmēram 100 metriem.

Sākotnēji Silverstona bija ļoti vienkārša trase - tikai dažas taisnes un līkumi. Tomēr laika gaitā tika izbūvēti dažāda veida līkumi, saīsinātas taisnes un veiktas citas izmaiņas, līdz radās Silverstona, kādu mēs to pazīstam šobrīd. Pēc Airtona Sennas un Rolanda Racenbergera nāvēm Imolā 1994. gadā trase tika mazliet pārveidota drošības labad. Pirmais līkums, Copse, tika saasināts un līdz ar to vajadzēja vairāk bremzēt, lai varētu to izbraukt. Stowe līkums tika pārbūvēts un tagad principā bija ieskauts starp divām taisnēm. Abbey līkums kļuva ļoti ass un tagad vajadzēja bremzēt, lai varētu nokļūt Farm Straight taisnē. Visbeidzot, taisne starp Bridge un Priory līkumiem tika mazliet saīsināta. Pašlaik Silverstonas trasei ir līgums līdz 2009. gadam. Pēc tam sacīkstes norisināsies Doningtonparka trasē.

## Skatīt arī
* ''F1'' trašu saraksts
* Silverstona

## Ārējās saites

* Oficiālā mājaslapa 
* Raksts ''Store norske leksikon''
Austrālijas atklātais čempionāts tenisā

**Austrālijas atklātais čempionāts tenisā** ir gada pirmais *[[Grand Slam (teniss)|Grand Slam]]* turnīrs, kas parasti norisinās janvārī, Austrālijas pilsētā Melburnā. Pirmo reizi tas norisinājās 1905. gadā. Līdz 1988. gadam turnīrā tika spēlēts uz zālāja kortiem, vēlāk uz cietā seguma.

## Vēsture
Pirmoreiz turnīrs notika 1905. gadā Melburnā un saucās "Austrālāzijas čempionāts" (). Tajā piedalījās 17 sportisti, bet finālmaču noskatījās 5 tūkstoši skatītāju. 1927. gadā turnīru pārdēvēja par "Austrālijas čempionātu" (). No 1969. gada turnīrā sāka pielaist profesionāļus un tas ieguva savu pašreizējo nosaukumu.

Kopš 1905. gada čempionāts noticis sešās dažādās vietās:
* Melburnā (66 reizes),
* Sidnejā (17 reizes),
* Adelaidā (15 reizes),
* Brisbenā (7 reizes),
* Pērtā (3 reizes),
* Jaunzēlandē (2 reizes, 1906. un 1912. gadā).

1972. gadā tika pieņemts lēmums katru gadu turnīru rīkot vienā un tai pašā pilsētā. Par turnīra norises vietu tika izvēlēti tenisa kluba *Kujong* () zālāja korti Melburnas piepilsētā, bet ar laiku tie kļuva par šauru pieaugušajam dalībnieku skaitam.

1988. gadā turnīrs tika pārvietots uz tikko pabeigto, jauno tenisa kompleksu Melburnas parkā ().

1970. gadu beigās un 1980. gadu sākumā Austrālijas atklātā čempionāta popularitāti iespaidoja tenisa profesionalizācija. Daudzi vadošie spēlētāji jau saņēma tik lielas summas, ka vārēja atļauties izlaist šo *Grad Slam* turnīru, jo piedalīšanās tajā nozīmēja atteikties no Ziemassvētku un Jaungada svinībām. Tāpēc, lai atvieglotu elites spēlētāju piesaistīšanu Austrālijas atklātajam čempionātam, pēc 1977. gada turnīra, kas notika janvāra sākumā, tika pieņemts lēmums pārnest turnīra norises laiku uz novembra beigām un decembra sākumu. Tāpēc 1977. gadā decembrī turnīrs tika izspēlēts jau otrreiz šajā gadā. Decembra mēnesī turnīrs notika arī nākamajos gados. Sākot ar 1987. gadu turnīru no jauna pārnesa uz janvāri, tādēļ 1986. gadā turnīrs nenotika.

## Korti
[thumb| [Mārgaritas Kortas arēna 2017. gadā]]
Turnīra galvenais korts — Roda Leivera arēna, 2000. gadā tika nosaukta leģendārā austrāliešu tenisista Roda Leivera vārdā. Arēna uzbūvēta 1988. gadā un projektēta 15 000 skatītājiem. Tā aprīkota ar atbīdāmu jumtu, kas ļauj spēlēt mačus arī lietū un lielā karstumā.

Turnīra otrais korts — Melburnas arēna (agrākā *Hisense Arena*), tā uzbūvēta 2000. gadā. Arēna īpaša ar to, ka tā viegli var tikt transformēta citiem pasākumiem. Bez tenisa turnīriem, šeit notiek riteņbraukšanas, basketbola sacensības, kā arī dažādi koncerti. Tribīņu ietilpība tenisa sacensībām ir 10 500 skatītāju. Arī šī arēna ir aprīkota ar atbīdāmu jumtu.

Trešais centrālais korts — Mārgaritas Kortas arēna, nosaukta tituliem visbagātākās austrāliešu tenisistes Mārgaritas Kortas vārdā.

Bez šiem trīs lielajiem kortiem, kompleksā ietilpst vēl divi parādes korti (*Show Courts*) ar ietilpību līdz 5000 skatītājiem un daudzi mazāki korti.

Visiem kortiem ir cietais segums (*Hard*).

## Ranga punkti
Par dalību čempionātā un ieņemtu attiecīgo vietu, vīrieši ATP rangā un sievietes WTA rangā saņem šādu punktu skaitu:

## Uzvarētāji

## Atsauces

## Ārējās saites

*
Francijas atklātais čempionāts tenisā

**Francijas atklātais čempionāts tenisā** () jeb ***Roland Garros*** ir gada otrais *[[Grand Slam (teniss)|Grand Slam]]* turnīrs, kas notiek Parīzē. Pirmais čempionāts notika 1891. gadā, kā starpklubu sacensības vīriešiem. 1897. gadā pievienojās sieviešu vienspēles, bet 1925. gadā — sieviešu dubultspēles. No 1928. gada tas norisinās Rolāna Garosa stadionā, kas nosaukts par godu franču aviatoram Rolānam Garosam. Tas ir vienīgais *Grand Slam* turnīrs, kurš norisinās uz tenisita (māla) kortiem. 
[thumb|260px|[Rafaels Nadals un Rodžers Federers 2006. gada turnīra finālā.]]
## Uzvarētāji

## Atsauces

## Ārējās saites

*
ASV atklātais čempionāts tenisā

**ASV atklātais čempionāts tenisā** ir gada ceturtais un noslēdzošais Grand Slam turnīrs. Tas norisinās uz cietā seguma kortiem ārpus telpām. Turnīrs norisinās katru gadu, tas sākas pēdējā augusta pirmdienā un ilgst 2 nedēļas.

## Vēsture
Pirmoreiz turnīrs ar nosaukumu "ASV Nacionālais vīriešu vienspēļu čempionāts" (*U.S. National Men’s Singles Championship*) notika 1881. gada augustā Ņūportā (Rodailenda). Par pirmā turnīra uzvarētāju kļuva Ričards Sīrss.

1900. gadā pirmoreiz notika "ASV Nacionālais vīriešu dubultspēļu čempionāts" (*U.S. National Men’s Doubles Championship*). Sākumā turnīrs notika atsevišķi valsts austrumu un rietumu daļā, kur noskaidroja katras zonas labāko pāri, pēc tam tie sacentās savā starpā, un uzvarētājs ieguva tiesības cīnīties par čempiona titulu ar iepriekšējā gada uzvarētāju. Šī prakse tika pārtraukta vīriešu turnīros 1911. gadā, bet sieviešu 1918. gadā.

"ASV Nacionālais sieviešu vienspēļu čempionāts" (*U.S. Women’s National Singles Championship*) pirmoreiz notika 1887. gadā Filadelfijas kriketa klubā. Divus gadus vēlāk, 1889. gadā, notika pirmais "ASV Nacionālais sieviešu dubultspēļu čempionāts" (*U.S. Women’s National Doubles Championship*) un arī "ASV Nacionālais jauktais dubultspēļu čempionāts" (*U.S. Mixed Doubles Championship*).

Ar atklātās ēras sākumu 1968. gadā visi pieci čempionāti tika apvienoti vienā turnīrā ar nosaukumu "ASV atklātais čempionāts tenisā" (U.S. Open). Bez tam šajā turnīrā pirmoreiz tika pielaisti profesionālie tenisisti, kuriem bija liegts piedalīties iepriekšējos čempionātos.

## Ranga punkti
Par dalību čempionātā un ieņemtu attiecīgo vietu, vīrieši ATP rangā un sievietes WTA rangā saņem šādu punktu skaitu:

## Uzvarētāji

## Ārējās saites

*
Hokenheimringa

**Hokenheimringa** () ir Formula 1 sacīkšu trase, kura atrodas Hokenheimā, Vācijā. Tā ir piedzīvojusi krasas izmaiņas savā vēsturē, sākotnēji tā bija *[[Mercedes-Benz|Mercedes]]* testēšanas autodroms un atgādināja trijstūri, tomēr vēlāk tā kļuva par ātru un garu trasi, līdz 2002. gadā Hokenheimringu pārbūvēja par īsāku trasi ar vairāk tribīnēm. Pārbūvēšana bija nepieciešama, jo trase bija 6,8 km gara, pārāk gara, lai negadījumā laikā ātrā palīdzība spētu ātri nonākt pie avārijas vietas.

160px|thumb|left|Vecā trases shēma
Vecā Hokenheimringas trase bija fanu un pilotu iecienīta trase. Tā bija ātrākā trase visā kalendārā, jo, ja neskaita stadiona sekciju, kurā atradās starta-finiša taisne, trasē bija tikai 3 līkumi. Hermans Tilke, kurš jau tobrīd bija atbildīgs par vairāku jauno trašu dizainu, veica pārbūvi. 2006. gadā *[[Formula One Management]]* vadītājs Bērnijs Eklstons paziņoja, ka turpmāk gadā būs tikai viena sacīkste Vācijā. 2007. gadā tā notika Nirburgringā, bet 2008. gadā Hokenheimā.
thumb|left|Skats uz Mercedes tribīni

## Skatīt arī
* F1 trašu saraksts

## Ārējās saites
* Oficiālā mājaslapa ,
Interlaguša

**Interlaguša** (), jeb **Žosē Karluša Pases autodroms** () ir Formula 1 sacīkšu trase, kura atrodas Sanpaulu, Brazīlijā. Zeme, uz kuras atrodas trase 1936. gadā tika nopirkta, lai uz tās varētu būvēt daudzdzīvokļu namus, tomēr zeme bija nepiemērota šādām ēkām, tādēļ tika izlemts būvēt sacīkšu trasi. Tradicionālais trases nosaukums (kas burtiskā tulkojumā nozīmē "starp ezeriem") ir cēlies no fakta, ka trase atrodas starp diviem mākslīgiem ezeriem, kuri tika uzbūvēti, lai pilsētu apgādātu ar ūdeni un elektrību. 20. gadsimta septiņdesmitajos gados trasi oficiāli pārsauca par godu nelaiķim Karlušam Pasem, kurš nomira aviokatastrofā. Tomēr bieži tā tiek saukta vecajā nosaukumā, par Interlagušu.

Tā ir viena no retajām trasēm ārpus ASV, kurā braukšana notiek pretēji pulksteņrādītāja virzienam. Pēdējos gados F1 ir bijis vēl tikai Enco un Dino Ferrari autodroms un Stambulas trase. Trase izskatās kā šobrīd tikai kopš 1990. gada, kad tā tika saīsināta no gandrīz astoņiem līdz apmēram četriem ar pusi kilometriem, lai viss būtu saskaņā ar FIA jaunajiem noteikumiem. Tādējādi trase zaudēja trīs garas taisnes un trīs ātrus līkumus (lai gan viens tika izmainīts, lai pa to brauktu otrādi un vēl viens tika izveidots). Garajās taisnēs varēja līdz pat 20 sekundēm braukt ar maksimālo ātrumu. FIA to uzskatīja par pārāk bīstamu lietu, lai gan Interlagušā neviens F1 pilots nav miris. Pēdējos gados Interlaguša ir pārvietota no sezonas sākuma uz sezonas beigām.

## Skatīt arī
* F1 trašu saraksts
Dienas Lapa

**Dienas Lapa** bija Rīgas Latviešu amatnieku palīdzības biedrības 1886. gadā dibināts dienas laikraksts, kas Jāņa Pliekšāna vadībā pēc 1893. gada kļuva par Jaunās strāvas ideju izplatītāju.

## Vēsture
Pirmais "Dienas Lapas" redaktors bija Fricis Bergmanis, kurš pauda korporatīvā sociālisma idejas. Jau 1884. gadā viņš izdeva pirmo strādniecības problemātikai veltīto darbu latviešu valodā (“Fabrikas strādnieks 19. gadusimtenī”).

1888. gadā par laikraksta redaktoru kļuva jurists Pēteris Stučka, bet 1891. gadā Jānis Pliekšāns (dzejnieks Rainis), kurš 1893. gada rudenī piedalījās II Internacionāles 3. kongresā Šveicē un tikās ar vācu sociāldemokrātu vadītāju Augustu Bēbeli. Pliekšāns nelegāli ieveda Latvijā sociālistisko literatūru.
Pliekšāna laikā avīzē publicēja Marksa darbu fragmentus. Avīzē darbojās dzejniece Aspazija, kas kritizēja novecojušos uzskatus par sievietes lomu sabiedrībā, un literatūrkritiķis Janis Jansons-Brauns. Jansons-Brauns "Dienas Lapā" publicēja savu referātu "Domas par jaunlaiku literatūru", kurā asi kritizēja latviešu rakstniekus un norādīja, ka viņu uzdevums ir parādīt sabiedrības problēmas, nevis nodoties cilvēku jūtu pasaulei, novēršoties no reālās dzīves.
1895. gadā par redaktoru atkal kļuva Pēteris Stučka, laikraksts turpināja asi kritizēt nacionālistus (“tautisko kustību”) un izplatīja sociālisma idejas. 1896. gada oktobrī Latvijā notika pirmie organizētie strādnieku streiki, lai apturētu sociālisma ideju propagandu, pastiprinājās pret “Dienas Lapu” vērstā cenzūra un 1897. gada maijā veica kratīšanas un jaunstrāvnieku arestus. 77 aktivistus arestēja, 10 aizbēga.

1897.–1899. gada represiju laikā Pliekšānu un Stučku apcietināja, par laikraksta redaktoru kļuva filozofs Pēteris Zālīte.
Pēc 1905. gada revolūcijas apspiešanas laikraksts iznāca ar nosaukumiem "Jaunā Dienas Lapa" (1905–1906), "Mūsu Laiki" (1906–1907),  "Jaunā Dienas Lapa" (1907), "Mūsu Dzīve" (1907), "Baltija" (1907), "Rīgas Apskats" (1907–1908), "Jaunā Dienas Lapa" (1908–1918).

## Atsauces

## Ārējās saites
* Dienas Lapa  LNB Digitālajā Bibliotēkā
* Dienas Lapa, šķirklis portālā Historia.lv
* Диенас лапа šķirklis Lielajā Padomju Enciklopēdijā
Vladimirs Kamešs

**Vladimirs Kamešs** (dzimis  Liepājā) ir Latvijas futbolists, var spēlēt gan uzbrucēja, gan pussarga pozīcijā, Latvijas futbola izlases dalībnieks.

## Karjera
### Klubos
Karjeru uzsācis FK Liepājas Metalurgs sastāvā. 2005. gadā Kamešs debitēja Virslīgā, tomēr nostiprināties galvenās komandas sastāvā neizdevās un 2010. gada vidū viņš tika izīrēts FB Gulbene 2005. Pēc atgriešanās Liepājā kļuva par vienu no kluba pamatsastāva spēlētājiem. 2012. gada sezonā tika atzīts par labāko Virslīgas futbolistu. 

2013. gada februārī parakstīja divarpus gadu līgumu ar Krievijas Premjerlīgas klubu Permas "Amkar". 2014. gada sākumā tika izīrēts Krievijas Nacionālās līgas klubam Ņižņekamskas "Ņeftehimik". Tajā aizvadīja 10 spēles, gūstot vienus vārtus. Pēc atgriešanās no īres jaunās sezonas sākumā līgums ar "Amkar" ticis lauzts. 

2015. gada februārī parakstīja līgumu ar Polijas *[[Ekstraklasa]]* klubu Šcecinas "Pogon". Polijas kluba sastāvā izgāja laukumā vien sešās spēlēs, paliekot bez vārtu guvumiem. Tā paša gada jūlijā atgriezās Latvijā, pievienojoties dzimtās pilsētas klubam FK Liepāja.

2016. gada augustā pārgājis uz Krievijas Nacionālās līgas klubu Krasnojarskas "Jeņisej".

2018. gada jūlijā pārgāja uz Latvijas Virslīgas klubu FK Liepāja/MOGO.

### Izlasē
Bijis Latvijas U19 un U21 izlašu dalībnieks. Latvijas nacionālajā izlasē debitējis  draudzības spēlē pret Poliju, nākot uz maiņu 72. minūtē. Pirmos vārtus izlases labā guvis  2014. gada FIFA Pasaules kausa kvalifikācijas spēlē pret Lihtenšteinu.

## Atsauces

## Ārējās saites